CELEX: 62018CA0447
Language: da
Date: 2019-12-18 00:00:00
Title: Sag C-447/18: Domstolens dom (Tredje Afdeling) af 18. december 2019 – UB mod Generálny riaditeľ Sociálnej poisťovne Bratislava (anmodning om præjudiciel afgørelse fra Najvyšší súd Slovenskej republiky – Slovakiet) (Præjudiciel forelæggelse – social sikring – koordinering af de sociale sikringsordninger – forordning (EF) nr. 883/2004 – artikel 3 – materielt anvendelsesområde – ydelse ved alderdom – arbejdskraftens frie bevægelighed inden for Den Europæiske Union – forordning (EF) nr. 492/2011 – artikel 7 – ligebehandling af nationale arbejdstagere og vandrende arbejdstagere – sociale fordele – en medlemsstats lovgivning, hvorefter en ydelse til »idrætsudøvere, der har repræsenteret staten«, er forbeholdt denne medlemsstats statsborgere)

24.2.2020   
            
            
               DA
            
            
               Den Europæiske Unions Tidende
            
            
               C 61/10
            
         
      Domstolens dom (Tredje Afdeling) af 18. december 2019 – UB mod Generálny riaditeľ Sociálnej poisťovne Bratislava (anmodning om præjudiciel afgørelse fra Najvyšší súd Slovenskej republiky – Slovakiet)
      (Sag C-447/18) (1)
      
      (Præjudiciel forelæggelse - social sikring - koordinering af de sociale sikringsordninger - forordning (EF) nr. 883/2004 - artikel 3 - materielt anvendelsesområde - ydelse ved alderdom - arbejdskraftens frie bevægelighed inden for Den Europæiske Union - forordning (EF) nr. 492/2011 - artikel 7 - ligebehandling af nationale arbejdstagere og vandrende arbejdstagere - sociale fordele - en medlemsstats lovgivning, hvorefter en ydelse til »idrætsudøvere, der har repræsenteret staten«, er forbeholdt denne medlemsstats statsborgere)
      (2020/C 61/11)
      Processprog: slovakisk
      
         Den forelæggende ret
      
      Najvyšší súd Slovenskej republiky
      
         Parter i hovedsagen
      
      
         Sagsøger: UB
      
         Sagsøgt: Generálny riaditeľ Sociálnej poisťovne Bratislava
      
         Konklusion
      
      
                  1)
               
               
                  Artikel 3, stk. 1, litra d), i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger skal fortolkes således, at en ydelse, der udbetales til visse idrætsudøvere på højt niveau, som har repræsenteret en medlemsstat, eller dennes retlige forgængere, i internationale sportskonkurrencer, ikke er omfattet af begrebet »ydelse ved alderdom« som omhandlet i denne bestemmelse, og at ydelsen derfor ikke er omfattet af anvendelsesområdet for denne forordning.
               
            
                  2)
               
               
                  Artikel 7, stk. 2, i Europa-Parlamentets og Rådets forordning (EU) nr. 492/2011 af 5. april 2011 om arbejdskraftens frie bevægelighed inden for Unionen skal fortolkes således, at bestemmelsen er til hinder for en medlemsstats lovgivning, der gør tildelingen af en ydelse til fordel for visse idrætsudøvere på højt niveau, som har repræsenteret denne medlemsstat, eller dennes retlige forgængere, i internationale sportskonkurrencer, betinget bl.a. af, at ansøgeren er statsborger i den nævnte medlemsstat.
               
            
         (1)  EUT C 328 af 17.9.2018.